S-628/2009

Ár 2008, mánudaginn 21. desember, er á dómþingi Héraðsdóms Suðurlands, sem háð er að Austurvegi 4, Selfossi, kveðinn upp í máli nr. S-628/2009:

Ákæruvaldið

(D-kk-nf K-kk-nf saksóknari.)

(gegn

B-kk-þgf D-kk-þgf K-kk-þgf

(sjálfur)

svofelldur

d ó m u r :

Mál þetta, sem þingfest var þann 17. desember sl. og dómtekið samdægurs, er höfðað með ákæru ríkissaksóknara, dagsettri 25. nóvember 2009, á hendur B-kk-þgf D-kk-þgf K-kk-þgf, kt. 000000-0000, Lækjarbakka 8, Selfossi,

„umferðarlagabrot og rangar sakargiftir, með því að hafa, aðfaranótt mánudagsins 11. ágúst 2008 ekið bifreiðinni LR-507 um götur í Reykjavík án þess að hafa öðlast ökuréttindi og óhæfur til að stjórna henni örugglega vegna áhrifa ávana- og fíkniefna (tetrahýdrókannabínól í blóði mældist 1,3 ng/ml), og þegar lögregla stöðvaði aksturinn í Norðurfelli og hafði afskipti af ákærða, framvísaði ökuskírteini Í-kk-ef M-kk-ef S-kk-ef, kennitala 000000-0000, og ritaði nafn hans undir upplýsingablað dóms- og kirkjumálaráðuneytisins handa handteknum.

Telst þetta varða við 1. mgr. 48. gr., 1., sbr. 2. mgr. 45. gr. a, sbr. 1. mgr. 100. gr. umferðarlaga nr. 50/1987 með áorðnum breytingum og 1. mgr. 148. gr. almennra hegningarlaga nr. 19/1940 með áorðnum breytingum.

Þess er krafist að ákærði verði dæmdur til refsingar, sviptingar ökuréttar, samkvæmt 101. og 102. gr. umferðarlaga nr. 50,1987 með áorðnum breytingum og greiðslu alls sakarkostnaðar.“

Ákærði kom fyrir dóminn við þingfestingu málsins og játaði brot sín fyrir dóminum. Er játning hans í samræmi við önnur gögn málsins og verður hann sakfelldur fyrir brot sín en þau eru í ákæru rétt færð til refsiákvæða. Ákærði hefur með háttsemi sinni unnið sér til refsingar. Var farið með málið samkvæmt 164. gr. laga nr. 88/2008 og tekið til dóms eftir að ákærða, sem óskaði ekki eftir skipun verjanda, og sækjanda hafði verið gefinn kostur á að tjá sig um ákvörðun refsingar og viðurlög.

Ákærði er fæddur í nóvember 1989 og var því átján ára er hann braut af sér. Hefur hann ekki áður sætt refsingu svo kunnugt sé. Upp um brotið komst er Í-kk-nf M-kk-nf S-kk-nf gaf skýrslu fyrir lögreglu þann 12. ágúst 2008 en hann hafði verið sakaður um meintan akstur undir áhrifum fíkniefna í umrætt sinn. Með vísan til þessa er refsing ákærða ákveðin fangelsi í einn mánuð en með hliðsjón af aldri ákærða, játningar hans og þess að honum hefur ekki verið gerð refsing áður skal fresta fullnustu refsingarinnar og hún niður falla að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga. Þá skal ákærða gert að greiða 70.000 krónur í sekt til ríkissjóðs innan fjögurra vikna frá birtingu dóms þessa, en sæta ella fangelsi í sex daga. Með vísan til lagaákvæða í ákæru er ákærði sviptur ökurétti í fjóra mánuði frá birtingu dómsins að telja. Þá skal ákærði greiða allan sakarkostnað er hlotist hefur af málinu sem er samkvæmt yfirliti 74.774 krónur.

D ó m s o r ð:

Ákærði, B-kk-nf D-kk-nf K-kk-nf, sæti fangelsi í einn mánuð en fresta skal fullnustu refsingarinnar og hún niður falla að liðnum tveimur árum, haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði greiði 70.000 króna sekt til ríkissjóðs innan fjögurra vikna frá birtingu dóms þessa að telja en sæti ella fangelsi í sex daga.

Ákærði er sviptur ökurétti í fjóra mánuði frá birtingu dómsins að telja.

Ákærði greiði sakarkostnað, 74.774 krónur.

Á-kvk-nf G-kvk-nf.